**СТАНДАРТИЗИРАН ОБРАЗЕЦ НА ДОГОВОР**

**за възлагане на обществена поръчка за услуги**

**№ [*попълва се номер, определен от Възложителя*]**

Днес, [*дата на сключване на договора във формат дд.мм.гггг*], в гр. София, между:

**МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА,** с адрес: гр. София, ул. „Дякон Игнатий” № 9, ЕИК 000695388 и ЗДДС номер BG000695388, представлявано от Иван Марков – главен секретар на Министерството на транспорта, информационните технологии и съобщенията и Иван Иванов – директор на дирекция „Финанси”, наричано за краткост **ИНДИВИДУАЛЕН ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ИНДИВИДУАЛНИЯТ ВЪЗЛОЖИТЕЛ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

и на основание проведена процедура по чл. 82 ал. 3 и 4 от Закона за обществените поръчки (ЗОП), във връзка с чл. 2 от сключено Рамково споразумение № СПОР-28/21.12.2017 г. за възлагане на централизирана обществена поръчка с предмет: „Услуги по почистване, щадящи околната среда” и Решение № ............................ от ...........................г. на ИНДИВИДУАЛНИЯ ВЪЗЛОЖИТЕЛ за определяне на ИЗПЪЛНИТЕЛ, се сключи този договор („**Договора**/**Договорът**“) за следното:

**ПРЕДМЕТ НА ДОГОВОРА**

**Чл. 1.** **(1)** ИНДИВИДУАЛНИЯТ ВЪЗЛОЖИТЕЛ възлага, а ИЗПЪЛНИТЕЛЯТ приема да предостави срещу възнаграждение и при условията на този Договор услуги, щадящи околната среда, за комплексно почистване на сгради и помещения за нуждите на Министерство на транспорта, информационните технологии и съобщенията.

**(2)** Дейностите по ал. 1 ще се осъществяват съгласно електронната оферта на ИЗПЪЛНИТЕЛЯ в СЕВОП.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ и Списъка на ИЗПЪЛНИТЕЛЯ с почистващите препарати, Приложения №№ (1, 2, 3 и 4) съставляващи съответно към този Договор („**Приложенията**“) и представляващи неразделна част от него.

**Чл. 3.** **(1)** За реализирането на целите на настоящия договор страните определят следните лица:

1. ЗА ИНДИВИДУАЛНИЯ ВЪЗЛОЖИТЕЛ:

– отговорно лице/а по договора ..…………., длъжност ………….., тел./факс/ ……………., моб. тел. …………………………… , e-mail: ………………………..

2. ЗА ИЗПЪЛНИТЕЛЯ:

 – отговорно лице/а по договора ..…………., длъжност ………….., тел./факс/ ……………., моб. тел. …………………………… , e-mail: ………………………..

**(2)** ИЗПЪЛНИТЕЛЯТ представя на ИНДИВИДУАЛНИЯ ВЪЗЛОЖИТЕЛ списък /Приложение № 5/ на лицата, извършващи почистването на сградите. Представеният списък трябва да съдържа трите имена на лицата, включени в него, както и съответния район/сграда/помещения/изнесени работни места, които всяко едно от тях ще почиства.

**(3)** Изпълнението на договора се осъществява при режим на ограничен достъп, съгласно пропускателния режим в сградите, в условия на работеща администрация, без да се пречи на работата, включително в извънработно време, без това да променя общата стойност на поръчката.

**(4)** Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените лица.

**(5)** За валидни адреси на приемане на съобщения и уведомления, свързани с настоящия договор се смятат:

За ИЗПЪЛНИТЕЛЯ: За ИНДИВИДУАЛНИЯ ВЪЗЛОЖИТЕЛ:

Адрес:.......................................... Адрес: гр. София, ул. „Дякон Игнатий“ № 9

Факс:........................................... Факс: 02 9885094

**(6)** При промяна на данните по ал. 1 и 5, съответната страна е длъжна да уведоми другата в тридневен срок от настъпване на промяната.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

 **Чл. 4.** Настоящият договор влиза в сила от датата на подписването му и е за срок от 24 месеца.

**Чл. 5.** Изпълнението на договорът започва, считано от датата на двустранното подписване на протокол за поемане на обекта за почистване.

**Чл. 6.** Мястото на изпълнение на Договора са административните сгради на МТИТС, находящи се в **гр. София ул. „Дякон Игнатий” № 9; ул. „Дякон Игнатий” № 11; ул. „Гурко” № 5; ул. „Гурко” № 6, ул. „Самуил” № 79,** подробно описани в *Списъка на обектите* от Приложение № 6 , като местонахождение, етажни части, разгърната застроена площ, брой работни кабинети и работни места, брой сутерени, сервизни помещения, приемни/заседателни зали и т.н.

**ЦЕНА, РЕД И СРОКОВЕ ЗА ПЛАЩАНЕ**

**Чл. 7.** **(1)** Максималната стойност на договора е до ……………….. лв. /……………….. / без ДДС или ………………. /………./ с ДДС, съгласно Ценовото предложение на ИЗПЪЛНИТЕЛЯ /Приложение № 3/.

**(2)** В стойността по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението, като ИНДИВИДУАЛНИЯТ ВЪЗЛОЖИТЕЛ не дължи заплащането на каквито и да е други разноски, направени от ИЗПЪЛНИТЕЛЯ.

 **(3)** Единичните цени за отделните дейности, свързани с изпълнението на Услугите, посочени в Ценовото предложение на ИЗПЪЛНИТЕЛЯ /Приложение № 3/, са крайни за времето на изпълнение на Договора и не подлежат на промяна.

 **(4)** Възнаграждението на ИЗПЪЛНИТЕЛЯ за услугите по текущо почистване за конкретния месец се определя, като се умножат единичните цени в лева без ДДС за един квадратен метър почистена площ/за един брой, за еднократно изпълнение на видовете дейности по текущо почистване – ежедневно хигиенизиране, предложени от ИЗПЪЛНИТЕЛЯ в Ценовото му предложение и заявените от ИНДИВИДУАЛНИЯ ВЪЗЛОЖИТЕЛ количества/обем работа за ежедневно почистване. Така получената сума се умножава по броя на работните дни през месеца и формира месечното възнаграждение на ИЗПЪЛНИТЕЛЯ за текущо почистване в лева без ДДС.

**(5)** Възнаграждението на ИЗПЪЛНИТЕЛЯ за услугите по основно почистване и периодичните дейности се определя като се умножат единичните цени в лева без ДДС за един квадратен метър почистена площ/за един брой за еднократно изпълнение на видовете дейности, предложени от ИЗПЪЛНИТЕЛЯ в Ценовото му предложение и заявените от ИНДИВИДУАЛНИЯ ВЪЗЛОЖИТЕЛ количества/обем работа за основно почистване и периодични дейности. Така получената сума се умножава по периодичността на извършване на дейността за срока на договора (брой пъти) и формира възнаграждението на ИЗПЪЛНИТЕЛЯ за основно почистване и периодични дейности в лева без ДДС.

**(6)** Възнагражденията по предходните алинеи не са постоянни в случай, че в срока на изпълнение на договора ИНДИВИДУАЛНИЯ ВЪЗЛОЖИТЕЛнамали временно някои количества, дейности, или броя на обслужваните обекти при прекратяване ползването на някои от тях.

**Чл. 8. (1)** За извършените въз основа на заявените по реда на чл. 21, т. 6 от този договор всеки месец услуги, ИЗПЪЛНИТЕЛЯТ издава на ИНДИВИДУАЛНИЯ ВЪЗЛОЖИТЕЛ оригинална данъчна фактура за стойността им до 10 число на месеца, следващ отчетния. При фактурирането се начислява дължимият в момента ДДС.

**(2)** ИНДИВИДУАЛНИЯТ ВЪЗЛОЖИТЕЛ заплаща стойността на издадената фактура в лева, до 30 (тридесет) календарни дни от датата на получаване на фактурата и двустранно подписаните приемателно-предавателни протоколи, като превежда дължимата сума по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(3)** Срокът за извършване на плащането по ал. 2 спира да тече, когато ИЗПЪЛНИТЕЛЯТ бъде уведомен, че фактурата не може да бъде платена, тъй като сумата не е дължима поради наличие на доказателства, че разходът не е правомерен. Периодът на плащане продължава да тече от датата, на която ИНДИВИДУАЛНИЯ ВЪЗЛОЖИТЕЛ получи правилно формулирана фактура или поисканите от ИНДИВИДУАЛНИЯ ВЪЗЛОЖИТЕЛ разяснения, корекции или допълнителна информация.

**(4)** ИЗПЪЛНИТЕЛЯТ е длъжен да уведомява писмено ИНДИВИДУАЛНИЯ ВЪЗЛОЖИТЕЛ за всички последващи промени по ал. 2 в срок от 3 (*три*) дни, считано от момента на промяната. В случай че ИЗПЪЛНИТЕЛЯТ не уведоми ИНДИВИДУАЛНИЯ ВЪЗЛОЖИТЕЛ в този срок, счита се, че плащанията са надлежно извършени.

**ГАРАНЦИЯ ЗА ИЗПЪЛНЕНИЕ**

**Чл. 9.** При подписването на този Договор, ИЗПЪЛНИТЕЛЯТ представя на ИНДИВИДУАЛНИЯ ВЪЗЛОЖИТЕЛ гаранция за изпълнение в размер на 3 % (три на сто) от Стойността на Договора без ДДС, а именно ……… (…………………………) лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 10. ВАРИАНТ I** Когато като Гаранция за изпълнение се представя парична сума, сумата се внася по банковата сметка на ИНДИВИДУАЛНИЯ ВЪЗЛОЖИТЕЛ:

Банка: БНБ – Централно управление;

BIC: BNBGBGSD;

IBAN: BG77 BNBG 9661 3300 1248 01.

**Чл. 10. ВАРИАНТ II (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ИНДИВИДУАЛНИЯ ВЪЗЛОЖИТЕЛ оригинален екземпляр на банкова гаранция, издадена в полза на ИНДИВИДУАЛНИЯ ВЪЗЛОЖИТЕЛ, която трябва да отговаря на следните изисквания:

**1.** да бъде безусловна и неотменяема банкова гаранция във форма, предварително съгласувана с ИНДИВИДУАЛНИЯ ВЪЗЛОЖИТЕЛ;

**2.** да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ИНДИВИДУАЛНИЯ ВЪЗЛОЖИТЕЛ, при наличието на основание за това, са за сметка на ИЗПЪЛНИТЕЛЯ.

**Чл. 10. ВАРИАНТ III (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ИНДИВИДУАЛНИЯ ВЪЗЛОЖИТЕЛ оригинален екземпляр на застрахователна полица, издадена в полза на ИНДИВИДУАЛНИЯ ВЪЗЛОЖИТЕЛ, в която ИНДИВИДУАЛНИЯТ ВЪЗЛОЖИТЕЛ е посочен като трето ползващо се лице (бенефициер), която трябва да отговаря на следните изисквания:

**1.** да обезпечава изпълнението на този Договор чрез покритие на отговорността на ИЗПЪЛНИТЕЛЯ;

**2.** да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ИНДИВИДУАЛНИЯ ВЪЗЛОЖИТЕЛ, при наличието на основание за това, са за сметка на ИЗПЪЛНИТЕЛЯ.

 **Чл. 11. (1)** ИНДИВИДУАЛНИЯТ ВЪЗЛОЖИТЕЛЯ освобождава Гаранцията за изпълнение в срок до 30 (*тридесет*) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ИНДИВИДУАЛНИЯ ВЪЗЛОЖИТЕЛ на каквато и да е сума по нея.

 **(2)** Освобождаването на Гаранцията за изпълнение се извършва, както следва:

 **1.** когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ;

 **2.** когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

 **3.** когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

 **Чл. 12.** Гаранцията или съответната част от нея не се освобождава от ИНДИВИДУАЛНИЯ ВЪЗЛОЖИТЕЛ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ИНДИВИДУАЛНИЯ ВЪЗЛОЖИТЕЛ той може да пристъпи към усвояване на гаранцията.

 **Чл. 13.** ИНДИВИДУАЛНИЯТ ВЪЗЛОЖИТЕЛ има право да задържи Гаранцията за изпълнение в пълен размер, в следните случаи:

 **1.** ако ИЗПЪЛНИТЕЛЯТ не започне работа по изпълнение на договора в срок до 3 (три) работни дни след датата на влизане в сила и ИНДИВИДУАЛНИЯТ ВЪЗЛОЖИТЕЛ развали договора на това основание;

 **2.** при пълно неизпълнение, в т.ч. когато Услугите не отговарят на изискванията на ИНДИВИДУАЛНИЯ ВЪЗЛОЖИТЕЛ, и разваляне на Договора от страна на ИНДИВИДУАЛНИЯ ВЪЗЛОЖИТЕЛ на това основание;

 **3.** при прекратяване на дейността на ИЗПЪЛНИТЕЛЯ или при обявяването му в несъстоятелност.

 **Чл. 14.** Във всеки случай на задържане на Гаранцията за изпълнение, ИНДИВИДУАЛНИЯТ ВЪЗЛОЖИТЕЛ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ИНДИВИДУАЛНИЯ ВЪЗЛОЖИТЕЛ да търси обезщетение в по-голям размер.

 **Чл. 15.** Когато ИНДИВИДУАЛНИЯТ ВЪЗЛОЖИТЕЛ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3 (три) работни дни да допълни Гаранцията за изпълнение, като внесе усвоената от ИНДИВИДУАЛНИЯ ВЪЗЛОЖИТЕЛ сума по сметката на ИНДИВИДУАЛНИЯ ВЪЗЛОЖИТЕЛ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Чл. 16.** ИНДИВИДУАЛНИЯТ ВЪЗЛОЖИТЕЛ не дължи лихва за времето, през което средствата по Гаранцията за изпълнение е престояла при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 17.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Права и задължения на ИЗПЪЛНИТЕЛЯ**

 **Чл. 18. ИЗПЪЛНИТЕЛЯТ има право:**

**1.** да получи възнаграждение в размера, сроковете и при условията по чл. 7-8 от настоящия договор;

**2.** да иска и да получава от ИНДИВИДУАЛНИЯ ВЪЗЛОЖИТЕЛ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 19. ИЗПЪЛНИТЕЛЯТ се задължава:**

1. да извършва дейностите, подробно описани в Техническата спецификация /Приложение № 1/ по заявка, съгласно чл. 21, т. 6, както следва:

а) текущо почистване – ежедневни дейности по хигиенизиране, които ще се извършват всеки работен ден, като до 9:00 часа процесът на почистване на помещенията трябва да е напълно приключил;

б) периодични дейности в работно/извънработно време;

в) основно почистване по конкретна заявка до 2 пъти годишно в работно/извънработно време при съгласуван с ИНДИВИДУАЛНИЯ ВЪЗЛОЖИТЕЛ график;

2. да осигурява месечно, следните минимални количества санитарни консумативи:

а) тоалетна хартия на голяма ролка „мини джъмбо“ – мин. 800 броя;

б) течен сапун – наливен, обикновен, в опаковка от 5 л. за наливане в поставени на място дозатори – мин. 60 литра;

в) сгънати кърпи за ръце, хартиени, 100 % целулоза или Сертификат за екологичност, V-сгънати, 2 пласта, цвят –бял/екрю, опаковка 220-250 кърпи в пачка – мин. 240 опаковки;

г) торбички за смет – мин. 800 броя.

**3.** да извършва качествено, в срок и с грижата на добрия търговец задълженията си по предмета на договора, като осъществява пряк контрол върху изпълнението;

**4.** да спазва препоръките и указанията на ИНДИВИДУАЛНИЯ ВЪЗЛОЖИТЕЛ;

**5.** да не предоставя документи и информация на физически и юридически лица относно изпълнението на поръчката, без съгласието на ИНДИВИДУАЛНИЯ ВЪЗЛОЖИТЕЛ, както и да не разпространява служебна и вътрешна информация на администрацията, станала му известна при и по повод на извършване на дейността му;

**6.** да извършва дейностите със свои технически средства и материали, като качеството на услугата да отговаря на здравните, хигиенните и професионалните изисквания за този вид дейност;

**7.** да използва качествени препарати за почистване съобразно видовете повърхности, като в противен случай ИНДИВИДУАЛНИЯ ВЪЗЛОЖИТЕЛ има право да изиска от ИЗПЪЛНИТЕЛЯ използването на различни от предложените от него препарати за почистване, когато констатира, че некачественото изпълнение са дължи на некачествени препарати.

**8.** за изпълнение на услугите по чл. 1 трябва да ползва почистващи продукти, които са от Списъка – Приложение № 4 към рамковото споразумение;

**9.** при поискване от ИНДИВИДУАЛНИЯ ВЪЗЛОЖИТЕЛ да представи доказателства и/или проби за изпитване от почистващите продукти, които използва за изпълнение на услугите по чл. 1;

**10.** в случай че за изпълнение на услугите по чл. 1 ИЗПЪЛНИТЕЛЯТ използва почистващи продукти, които не са посочени в първоначалната оферта, ИЗПЪЛНИТЕЛЯТ трябва да представи отчет в срока по чл. 8, ал. 1. В отчета се посочват наименованията и количеството на използваните почистващи продукти, като се предоставя необходимите доказателства за съответствието им с техническите спецификации. ИЗПЪЛНИТЕЛЯТ следва да бъде в състояние да обоснове гамата на използваните продукти;

**11.** преди всяка промяна в Списъка (Приложение №5) писмено да уведоми лицето по чл. 3, ал. 1, т. 1 от договора;

**12.** да отстрани от списъка по предходната точка лице, по отношение на което е получил повторно оплакване в писмен вид от страна на ИНДИВИДУАЛНИЯ ВЪЗЛОЖИТЕЛ. В този случай ИЗПЪЛНИТЕЛЯТ е длъжен да представи, по реда на т. 11, актуализиран списък с извършената промяна;

**13.** да не променя броя на персонала, обслужващ ИНДИВИДУАЛНИЯ ВЪЗЛОЖИТЕЛ, независимо от това дали са налице обективни и субективни причини, като наличие на отпуски, болнични, напускане на работници и др.;

**14.** да осигури подходящо работно облекло и лични предпазни средства за всички работници;

**15.** да осигури подходящо обучение и инструктажи за целия персонал, ангажиран при изпълнение на услугите по този договор, като поема всички разходи за провеждането му. Всички служители по почистването, наети за извършването на тази услуга, трябва да бъдат редовно обучавани за различните им задачи. Това обучение следва да обхваща използваните почистващи средства, методи, оборудване и машини; управлението на отпадъците, както и аспекти, свързани със здравето, безопасността и околната среда.

**16.** да провежда обучението и инструктажите по предходната точка периодично, като отчита новите или променени рискове;

**17.** да осигури 1 (един) брой дежурен хигиенист, обслужващ административните сгради на ИНДИВИДУАЛНИЯ ВЪЗЛОЖИТЕЛна ул. „Дякон Игнатий“ № 9 и № 11 и ул. „Гурко” № 5 и № 6, който да бъде на разположение в периода до изтичане на редовното работно време от 09:00 ч. до 17:30 часа на МТИТС;

**18.** да отстрани изцяло и за своя сметка всички повреди на имуществото на ИНДИВИДУАЛНИЯ ВЪЗЛОЖИТЕЛ, възникнали по вина на служителите на ИЗПЪЛНИТЕЛЯ, допуснати по време на изпълнение на този договор.

**19.** да поеме като допълнителен ангажимент, без промяна на цената по чл. 7-8 от договора, следните операции:

• ....................................................................;

• ....................................................................;

**Права и задължения на ИНДИВИДУАЛНИЯ ВЪЗЛОЖИТЕЛ**

**Чл. 20. ИНДИВИДУАЛНИЯТ ВЪЗЛОЖИТЕЛ има право:**

**1.** да получи качествени и пълни по обхват и обем услугите в чл. 1 от настоящия договор в срока и при условията, договорени между страните, като може да извършва проверки на изпълнението във всеки момент, без да пречи на работата на ИЗПЪЛНИТЕЛЯ;

**2.** да осъществява контрол във връзка с качественото изпълнение на предмета на договора, чрез упълномощен представител наИЗПЪЛНИТЕЛЯ, който да е на разположение и да може да реагира своевременно, във всеки момент от изпълнението на договора;

**3.** да дава задължителни препоръки и указания на ИЗПЪЛНИТЕЛЯ с цел подобряване изпълнението на договора, в това число да проконтролира и съгласува качеството и вида на почистващите препарати;

**4.** да поиска от ИЗПЪЛНИТЕЛЯ по време на целия период на договора да предоставя необходимите доказателства, че използваните от него продукти за почистване са от списъка – Приложение № 4 към рамковото споразумение;

**5.** ИНДИВИДУАЛНИЯТ ВЪЗЛОЖИТЕЛ има право да изисква и да взема проби за изпитване от всички продукти за почистване, които ИЗПЪЛНИТЕЛИТЕ използват по време на целия период на договорите, сключени въз основа на настоящето рамково споразумение, за да проверява съответствието на техния химически състав с основните зелени критерии;

**6.** да отправи до ИЗПЪЛНИТЕЛЯ писмено искане за промяна на някое от лицата от списъка по чл. 19, т. 11 от договора.

**Чл. 21. ИНДИВИДУАЛНИЯТ ВЪЗЛОЖИТЕЛ се задължава:**

**1.** да заплати уговореното възнаграждение, в сроковете и при условията, предвидени в настоящия договор;

**2.** да осигурява ежедневен достъп на работниците на ИЗПЪЛНИТЕЛЯ до обектите за работа;

**3.** да предостави на ИЗПЪЛНИТЕЛЯ помещения за съхраняване на инвентар и дрехи.

**4.** да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

**5.** да освободи представената от ИЗПЪЛНИТЕЛЯ Гаранция за изпълнение съгласно клаузите на чл. 11 от Договора;

**6.** да изготвя и представя на ИЗПЪЛНИТЕЛЯ в срок преди края на предходния месец заявка за обема и видовете дейности по предстоящото за следващия месец текущо и периодично почистване.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

 **Чл. 22.** Предаването и приемането на изпълнението на Услугите за всеки отделен период (месец) се документира с протокол за приемане и предаване, който се подписва от представители на ИНДИВИДУАЛНИЯ ВЪЗЛОЖИТЕЛ и ИЗПЪЛНИТЕЛЯ в три оригинални екземпляра – два за ИНДИВИДУАЛНИЯ ВЪЗЛОЖИТЕЛ и един за ИЗПЪЛНИТЕЛЯ („**Приемо-предавателен протокол**“).

**Чл. 23. (1)** ИНДИВИДУАЛНИЯТ ВЪЗЛОЖИТЕЛ има право:

 **1.** да приеме изпълнението, когато отговаря на договореното;

 **2.** да откаже да приеме изпълнението при съществени отклонения от договореното.

**Чл. 24. (1)** Некачествено, частично или лошо изпълнение, както и неизпълнение се констатират от представител на ИНДИВИДУАЛНИЯ ВЪЗЛОЖИТЕЛ и представител на ИЗПЪЛНИТЕЛЯ на място, за което се съставя констативен протокол.

**(2)** При констатирано некачествено изпълнение на услугата или отклонение от изискванията на ИНДИВИДУАЛНИЯ ВЪЗЛОЖИТЕЛ, последният има право да изиска от ИЗПЪЛНИТЕЛЯ повторно качествено извършване на услугата, без да дължи допълнително възнаграждение за това.

**САНКЦИИ ПРИ НЕИЗПЪЛНЕНИЕ**

**Чл. 25.** При изискано от ИНДИВИДУАЛНИЯ ВЪЗЛОЖИТЕЛ повторно изпълнение по реда на чл. 24, ал. 2 и ако отново има грубо несъответствие на санитарно-хигиенните изисквания на ИНДИВИДУАЛНИЯ ВЪЗЛОЖИТЕЛ, както и при пълно неизпълнение на някое от задълженията си по договора, ИЗПЪЛНИТЕЛЯТ дължи на ИНДИВИДУАЛНИЯ ВЪЗЛОЖИТЕЛ неустойка в размер на 15 % /петнадесет на сто/ върху сумата по чл. 8, ал. 1.

**Чл. 26.** В случаите, когато е начислена неустойка при условията на настоящия договор, ИНДИВИДУАЛНИЯ ВЪЗЛОЖИТЕЛ заплаща дължимото възнаграждение след получаване на внесената от ИЗПЪЛНИТЕЛЯ неустойка по банковата сметка на ИНДИВИДУАЛНИЯ ВЪЗЛОЖИТЕЛ.

**Чл. 27.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 28.** **(1)** Този Договор се прекратява:

**1.** с изтичане на срока по чл. 4 от Договора или с достигане на максимално допустимата Стойност на Договора;

**2.** с изпълнението на всички задължения на Страните по него;

**3.** при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) работни дни от настъпване на невъзможността и да представи доказателства;

**4.** при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**5.** при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен

 **1.** по взаимно съгласие на Страните, изразено в писмена форма;

 **2.** когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

**Чл. 29.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

**1.** когато ИЗПЪЛНИТЕЛЯТ не е започнал изпълнението на Услугите в срок до 3 (три) работни дни, считано от датата на протокола по чл. 5;

**2.** ИЗПЪЛНИТЕЛЯТ е прекратил изпълнението на Услугите за повече от 3 (три) работни дни;

**3.** ИЗПЪЛНИТЕЛЯТ е допуснал съществено отклонение от Условията за изпълнение на поръчката, Техническата спецификация и Техническото предложение.

**(3)** ИНДИВИДУАЛНИЯТ ВЪЗЛОЖИТЕЛ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 30.** ИНДИВИДУАЛНИЯТ ВЪЗЛОЖИТЕЛ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди.

**Чл. 31.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

**1.** ИНДИВИДУАЛНИЯТ ВЪЗЛОЖИТЕЛ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

**2.** ИЗПЪЛНИТЕЛЯТ се задължава:

**а)** да преустанови предоставянето на Услугите, с изключение на такива дейности, каквито може да бъдат необходими и поискани от ИНДИВИДУАЛНИЯ ВЪЗЛОЖИТЕЛ;

**в)** да върне на ИНДИВИДУАЛНИЯ ВЪЗЛОЖИТЕЛ всички документи, които са собственост на ИНДИВИДУАЛНИЯ ВЪЗЛОЖИТЕЛ и са били предоставени на ИЗПЪЛНИТЕЛЯ във връзка с предмета на Договора.

**Чл. 32.** При предсрочно прекратяване на Договора, ИНДИВИДУАЛНИЯТ ВЪЗЛОЖИТЕЛ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

**Дефинирани понятия и тълкуване**

**Чл. 33. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

**1.** специалните разпоредби имат предимство пред общите разпоредби;

**2.** разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 34.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл. 35. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

**1.** информацията е станала или става публично достъпна, без нарушаване на този Договор от която и да е от Страните;

**2.** информацията се изисква по силата на закон, приложим спрямо която и да е от Страните или

**3.** предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл. 36.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ИНДИВИДУАЛНИЯ ВЪЗЛОЖИТЕЛ или на резултати от работата на ИЗПЪЛНИТЕЛЯ, без предварителното писмено съгласие на ИНДИВИДУАЛНИЯ ВЪЗЛОЖИТЕЛ, което съгласие няма да бъде безпричинно отказано или забавено.

**Прехвърляне на права и задължения**

**Чл. 37.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

**Чл. 38.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл. 39. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (три) работни дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

**1.** която е била в забава или друго неизпълнение преди настъпването на непреодолима сила;

**2.** която не е информирала другата Страна за настъпването на непреодолима сила; или

**3.** чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

**Нищожност на отделни клаузи**

**Чл. 40.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 41. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За дата на уведомлението се счита:

**1.** датата на предаването – при лично предаване на уведомлението;

**2.** датата на пощенското клеймо на обратната разписка – при изпращане по пощата;

**3.** датата на доставка, отбелязана върху куриерската разписка – при изпращане по куриер;

**4.** датата на приемането – при изпращане по факс;

**5.** датата на получаване – при изпращане по електронна поща.

**(3)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(4)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ИНДИВИДУАЛНИЯ ВЪЗЛОЖИТЕЛ за промяната в срок до 3 (три) работни дни от вписването ѝ в съответния регистър.

**Приложимо право**

**Чл. 42.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл. 43.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 44.** Този Договор е изготвен и подписан в 4 (четири) еднообразни екземпляра – 3 (три) за ИНДИВИДУАЛНИЯ ВЪЗЛОЖИТЕЛ и 1 (един) за ИЗПЪЛНИТЕЛЯ.

**Приложения:**

**Чл. 45.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на ИЗПЪЛНИТЕЛЯ с почистващите препарати

Приложение № 5 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението;

Приложение № 6 – Списък на обектите на ИНДИВИДУАЛНИЯ ВЪЗЛОЖИТЕЛ;

**ВЪЗЛОЖИТЕЛ: ИЗПЪЛНИТЕЛ:**

**ИВАН МАРКОВ ...............................................**

*Главен секретар на Министерство на*

*транспорта, информационните технологии*

*и съобщенията*

**ИВАН ИВАНОВ**

*Директор на дирекция „Финанси“*